text: Streetracerne giver den gas igen 
  03 oktober 2014 kl. 09.00
  De utilfredse streetracere i Esbjerg protesterer igen i aften.
  671 bilglade der føler sig svigtet af Esbjerg Kommune, har meldt sig til biltræf på Esbjerg Havn i aften.
  De er skuffede over, at kommunen ikke vil bygge en streetracebane til dem, selvom de mener, at politikerne har lovet at hjælpe dem.
  Ifølge Esbjerg Kommune så vil en bane koste op mod 20 millioner kroner og det er der ikke råd til, når kommunen skal spare millioner på budgettet, siger politikerne.
  Streetracerne har på Facebook sendt invitation ud. Her lyder opfordringen. Back to old Days Race i Esbjerg!
  Se opslaget på Facebook
  